CELEX: 32019D0329(01)
Language: lt
Date: 2019-03-26 00:00:00
Title: 2019 m. kovo 26 d. Komisijos įgyvendinimo sprendimas dėl programos „Geresnis mokymas rūpinantis maisto sauga“ finansavimo ir 2019 m. darbo programos priėmimo

29.3.2019   
               
               
                  LT
               
               
                  Europos Sąjungos oficialusis leidinys
               
               
                  C 117/3
               
            
         KOMISIJOS ĮGYVENDINIMO SPRENDIMAS
         2019 m. kovo 26 d.
         dėl programos „Geresnis mokymas rūpinantis maisto sauga“ finansavimo ir 2019 m. darbo programos priėmimo
         (2019/C 117/03)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2018 m. liepos 18 d. Europos Parlamento ir Tarybos reglamentą (ES, Euratomas) 2018/1046 dėl Sąjungos bendrajam biudžetui taikomų finansinių taisyklių, kuriuo iš dalies keičiami reglamentai (ES) Nr. 1296/2013, (ES) Nr. 1301/2013, (ES) Nr. 1303/2013, (ES) Nr. 1304/2013, (ES) Nr. 1309/2013, (ES) Nr. 1316/2013, (ES) Nr. 223/2014, (ES) Nr. 283/2014 ir Sprendimas Nr. 541/2014/ES, bei panaikinamas Reglamentas (ES, Euratomas) Nr. 966/2012 (1), ypač į jo 110 straipsnį,
         atsižvelgdama į 2014 m. gegužės 15 d. Europos Parlamento ir Tarybos reglamentą (ES) Nr. 652/2014, kuriuo nustatomos išlaidų, susijusių su maisto grandine, gyvūnų sveikata ir gerove bei augalų sveikata ir augalų dauginamąja medžiaga, valdymo nuostatos ir iš dalies keičiamos Tarybos direktyvos 98/56/EB, 2000/29/EB ir 2008/90/EB, Europos Parlamento ir Tarybos reglamentai (EB) Nr. 178/2002, (EB) Nr. 882/2004 ir (EB) Nr. 396/2005, Europos Parlamento ir Tarybos direktyva 2009/128/EB ir Europos Parlamento ir Tarybos reglamentas (EB) Nr. 1107/2009 ir panaikinami Tarybos sprendimai 66/399/EEB, 76/894/EEB ir 2009/470/EB (2), ypač į jo 36 straipsnio 1 dalį,
         kadangi:
         
                     (1)
                  
                  
                     Europos Parlamento ir Tarybos reglamentu (EB) Nr. 882/2004 (3), kuriame išdėstytos bendrosios oficialiosios kontrolės vykdymo taisyklės, Komisijai leidžiama organizuoti valstybių narių kompetentingų institucijų, atsakingų už atitinkamą oficialiąją kontrolę, darbuotojų mokymus, kuriuose taip pat gali dalyvauti trečiųjų, visų pirma besivystančių, šalių atstovai. Mokymų temos gali būti susijusios su pašarus ir maistą reglamentuojančiais Europos Sąjungos teisės aktais bei gyvūnų sveikatos ir gerovės taisyklėmis;
                  
               
                     (2)
                  
                  
                     Tarybos direktyva 2000/29/EB (4) yra augalų sveikatos srities mokymų rengimo teisinis pagrindas;
                  
               
                     (3)
                  
                  
                     siekdama Reglamente (EB) Nr. 882/2004 iškeltų tikslų, Komisija 2006 m. nustatė programą „Geresnis mokymas rūpinantis maisto sauga“ (5). 2006 m. rugsėjo 20 d. Komisijos komunikate „Geresnis mokymas rūpinantis maisto sauga“ paaiškinamas geresnio mokymo, susijusio su pašarais ir maistu, gyvūnų ir augalų sveikata, poreikis ir nagrinėjamos galimybės ateityje organizuoti mokymus;
                  
               
                     (4)
                  
                  
                     Reglamentu (ES) Nr. 652/2014 nustatytos nuostatos dėl Europos Sąjungos bendrojo biudžeto išlaidų valdymo srityse, kurias reglamentuoja maisto ir pašarų saugos, gyvūnų sveikatos bei gerovės ir augalų sveikatos taisyklės. To reglamento 31 straipsnyje nustatyta, kad Sąjunga gali finansuoti kompetentingų institucijų, atsakingų už oficialiąją kontrolę, darbuotojų mokymą, kad būtų pasiektas suderintas požiūris į oficialiąją kontrolę ir kitą oficialią veiklą ir taip būtų galima užtikrinti aukštą žmonių, gyvūnų ir augalų sveikatos apsaugos lygį;
                  
               
                     (5)
                  
                  
                     siekiant užtikrinti programos „Geresnis mokymas rūpinantis maisto sauga“ įgyvendinimą, būtina priimti metinį finansavimo sprendimą, kuriame būtų nustatyta 2019 m. maisto ir pašarų saugos, gyvūnų sveikatos bei gerovės ir augalų sveikatos srities mokymų metinė darbo programa. Reglamento (ES, Euratomas) 2018/1046 (Finansinio reglamento) 110 straipsniu nustatomos išsamios taisyklės dėl finansavimo sprendimų;
                  
               
                     (6)
                  
                  
                     Komisijos įgyvendinimo sprendimu 2013/770/ES (6) įsteigtai Vartotojų, sveikatos, žemės ūkio ir maisto programų vykdomajai įstaigai (toliau – Įstaiga) turėtų būti pavestos vadybos ir programų įgyvendinimo užduotys, susijusios su maisto saugos mokymo priemonėmis, taikomomis pagal Reglamentą (EB) Nr. 882/2004 ir Direktyvą 2000/29/EB;
                  
               
                     (7)
                  
                  
                     būtina leisti išmokėti delspinigius dėl pavėluoto mokėjimo remiantis Finansinio reglamento 116 straipsnio 5 dalimi;
                  
               
                     (8)
                  
                  
                     siekiant užtikrinti darbo programos įgyvendinimo lankstumą, reikėtų leisti daryti pakeitimus, kurie pagal Finansinio reglamento 110 straipsnio 5 dalį neturėtų būti laikomi esminiais;
                  
               
                     (9)
                  
                  
                     šiame sprendime nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
                  
               NUSPRENDĖ:
         
            1 straipsnis
            Darbo programa
            Priimamas priede pateiktas metinis finansavimo sprendimas, kuriame nustatoma 2019 m. metinė darbo programa, padėsianti įgyvendinti programą „Geresnis mokymas rūpinantis maisto sauga“.
         
         
            2 straipsnis
            Sąjungos įnašas
            Didžiausias 2019 m. darbo programai įgyvendinti skirtas Sąjungos įnašas – 18 000 000 EUR, finansuojamas iš asignavimų pagal Sąjungos bendrojo biudžeto eilutę 17.04.03.
            Pirmoje pastraipoje numatytus asignavimus taip pat galima naudoti delspinigiams už pavėluotą mokėjimą mokėti.
         
         
            3 straipsnis
            Lankstumo sąlyga
            Kumuliaciniai konkretiems veiksmams finansuoti skirtų asignavimų pakeitimai, neviršijantys 20 % didžiausio šio sprendimo 2 straipsnio pirmoje pastraipoje nustatyto Sąjungos įnašo, nelaikomi esminiais pakeitimais pagal Finansinio reglamento 110 straipsnio 5 dalį, jeigu jie iš esmės nedaro įtakos veiksmų pobūdžiui ir darbo programos tikslui. Šio sprendimo 2 straipsnio pirmoje pastraipoje nustatytas didžiausias Sąjungos įnašas nedidinamas daugiau kaip 20 %
            Atsakingas leidimus suteikiantis pareigūnas gali taikyti pirmoje pastraipoje nurodytus pakeitimus. Tie pakeitimai taikomi vadovaujantis patikimo finansų valdymo ir proporcingumo principais.
         
         
            Priimta Briuselyje 2019 m. kovo 26 d.
            
               
                  Komisijos vardu
               
               Vytenis ANDRIUKAITIS
               
                  Komisijos narys
               
            
         
         
            (1)  OL L 193, 2018 7 30, p. 1.
         
            (2)  OL L 189, 2014 6 27, p. 1.
         
            (3)  2004 m. balandžio 29 d. Europos Parlamento ir Tarybos reglamentas (EB) Nr. 882/2004 dėl oficialios kontrolės, kuri atliekama siekiant užtikrinti, kad būtų įvertinama, ar laikomasi pašarus ir maistą reglamentuojančių teisės aktų, gyvūnų sveikatos ir gerovės taisyklių (OL L 165, 2004 4 30, p. 1).
         
            (4)  2000 m. gegužės 8 d. Tarybos direktyva 2000/29/EB dėl apsaugos priemonių nuo augalams ir augaliniams produktams kenksmingų organizmų įvežimo į Bendriją ir išplitimo joje (OL L 169, 2000 7 10, p. 1).
         
            (5)  Komisijos komunikatas Tarybai ir Europos Parlamentui „Geresnis mokymas rūpinantis maisto sauga“, COM(2006) 519 final, 2006 9 20.
         
            (6)  2013 m. gruodžio 17 d. Komisijos įgyvendinimo sprendimas 2013/770/ES, kuriuo įsteigiama Vartotojų, sveikatos ir maisto programų vykdomoji įstaiga ir panaikinamas Sprendimas 2004/858/EB (OL L 341, 2013 12 18, p. 69).
      
      
         
            PRIEDAS
            1.   Įvadas
            
            Remiantis Reglamente (EB) Nr. 882/2004 ir Direktyvoje 2000/29/EB nustatytais tikslais, šioje darbo programoje nustatyti finansuotini veiksmai, o 2019 m. biudžetas paskirstomas taip:
            
                        
                                    1.1.
                                 
                                 
                                    Viešieji pirkimai (tiesioginis valdymas): išorės sutartys mokymo programai ir kitoms mokymo priemonėms įgyvendinti
                                 
                              
                     
                        18 000 000  EUR
                     
                  
                        IŠ VISO
                     
                     
                        18 000 000  EUR
                     
                  2.   Viešieji pirkimai
            
            2019 m. bendrą viešųjų pirkimų sutartims skirtą biudžeto paketą sudaro 18 000 000 EUR.
            TEISINIS PAGRINDAS
            
                        Reglamento (EB) Nr. 882/2004 51 straipsnis
                        Direktyvos 2000/29/EB 2 straipsnio 1 dalies i punktas
                        Reglamento (ES) Nr. 652/2014 31 straipsnis ir 36 straipsnio 1 dalis
                     
                  BIUDŽETO EILUTĖ
            
                        Biudžeto eilutė: 17.04.03
                     
                  NUMATYTŲ SUTARČIŲ BENDRAS APRAŠYMAS
            
                        Dėl kiekvieno iš toliau nurodytų techninių klausimų bus pasirašyta viena ar kelios tiesioginės arba konkrečios paslaugų sutartys. Numatoma pasirašyti apie 20 tiesioginių arba konkrečių paslaugų sutarčių. Rangovai yra atsakingi už visų mokymo proceso aspektų organizavimą, įskaitant tinkamų instruktorių atranką, mokymo darbotvarkės ir visos techninės medžiagos parengimą, prireikus apsilankymų vietoje organizavimą, mokymo įrangos nuomą ir visų dalyviams skirtų logistikos aspektų (kelionės, apgyvendinimo, maitinimo) organizavimą.
                     
                  NUMATOMŲ SUDARYTI SUTARČIŲ DALYKAI
            2019 m. mokymo veikla bus susijusi su šiais dalykais:
            
                        Veikla
                     
                     
                        Suma EUR
                     
                  
                        Pasirengimas gyvūnų ligoms
                     
                     
                        1 140 000 
                     
                  
                        Gyvūnų gerovės taisyklės
                     
                     
                        890 000 
                     
                  
                        Atsparumas antimikrobinėms medžiagoms
                     
                     
                        1 115 000 
                     
                  
                        Maisto higiena ir lankstumas
                     
                     
                        1 055 000 
                     
                  
                        Informacija apie maistą ir maisto sudėtis
                     
                     
                        850 000 
                     
                  
                        RVASVT sistema
                     
                     
                        1 600 000 
                     
                  
                        Mikrobiologiniai kriterijai ir zoonozės
                     
                     
                        930 000 
                     
                  
                        Sukčiavimas maisto produktų srityje ir e. prekyba
                     
                     
                        910 000 
                     
                  
                        Pasirengimas per maistą plintančių ligų protrūkiams ir jų valdymas
                     
                     
                        730 000 
                     
                  
                        ES sanitarijos ir fitosanitarijos taisyklės
                     
                     
                        2 460 000 
                     
                  
                        Tam tikrų veikliųjų medžiagų vertinimas taikant reglamentus dėl biocidinių ir augalų apsaugos produktų
                     
                     
                        530 000 
                     
                  
                        Mėsos higienos reikalavimai ir kontrolė
                     
                     
                        1 040 000 
                     
                  
                        Naujas augalų sveikatos priežiūros režimas
                     
                     
                        1 290 000 
                     
                  
                        Pasirengimas su gyvūnais, maistu ir augalais susijusioms krizėms ir jų valdymas
                     
                     
                        760 000 
                     
                  
                        Sąjungos apžvalginių ataskaitų gerinimas
                     
                     
                        750 000 
                     
                  
                        „Geresnio mokymosi rūpinantis maisto sauga“ akademija ir mokymasis bei mokymas internetu
                     
                     
                        1 350 000 
                     
                  
                        Gyvūnų sveikatos bei gerovės, augalų sveikatos ir maisto saugos srities nenumatyti mokymai, konferencijos, krizių valdymo pratybos ir mokymosi bei sklaidos priemonės
                     
                     
                        600 000 
                     
                  
                        
                           IŠ VISO
                        
                     
                     
                        
                           18 000 000 
                        
                     
                  SIEKTINI VEIKLOS TIKSLAI
            
                        Siektini veiklos tikslai yra parengti, organizuoti ir valdyti nustatytų sričių mokymo programas, siekiant užtikrinti aukšto lygio kontrolę vykdančių darbuotojų kompetenciją, siekti tolygesnės, objektyvesnės ir veiksmingesnės oficialios kontrolės visoje Sąjungoje ir prisidėti prie didesnio ES ir ES nepriklausančių partnerių kontrolės procedūrų vienodumo.
                     
                  LAUKIAMI REZULTATAI
            
                        Komisijos laukiami rezultatai:
                        
                                    a)
                                 
                                 
                                    didinti kontrolę vykdančių darbuotojų informuotumą nustatytose mokymo srityse ir suteikti žinių;
                                 
                              
                                    b)
                                 
                                 
                                    suteikti bendrą su oficialia kontrole susijusių esamų Sąjungos nuostatų ir priemonių nustatytose mokymo srityse supratimą;
                                 
                              
                                    c)
                                 
                                 
                                    skleisti geriausią oficialios kontrolės nustatytose mokymo srityse patirtį;
                                 
                              
                                    d)
                                 
                                 
                                    teikti pirmenybę keitimuisi patirtimi, siekiant pakelti kompetencijos lygį ir suderinti požiūrį į oficialią kontrolę nustatytose mokymo srityse;
                                 
                              
                                    e)
                                 
                                 
                                    pagerinti oficialių institucijų pasirengimą su gyvūnais, maistu ir augalais susijusioms krizėms ir jų valdymo pajėgumus.
                                 
                              
                  ĮGYVENDINIMAS
            
                        Už veiksmų, kuriems bus skirta 18 000 000  EUR (maisto saugos srities priemonių finansavimas pagal Reglamentą (EB) Nr. 882/2004 ir Direktyvą 2000/29/EB), valdymą ir įgyvendinimą bus atsakinga Vartotojų, sveikatos, žemės ūkio ir maisto programų vykdomoji įstaiga (pagal Įgyvendinimo sprendimą 2013/770/ES).
                     
                  VIEŠŲJŲ PIRKIMŲ PROCEDŪROS PRADŽIOS ORIENTACINIS TVARKARAŠTIS
            
                        Apytikriai 2019 m. 2–3 ketvirtis.
                     
                  ORIENTACINĖ VIEŠŲJŲ PIRKIMŲ KONKURSAMS SKIRIAMA SUMA
            
                        18 000 000  EUR